Technická správa

A.1. Identifikačné údaje stavby a investora

Názov stavby: **Rekonštrukcia domu smútku v Tornali**

Časť: Architektúra

Miesto stavby: **Tornaľa**

Okres: **Revúca**

Investor: Mesto Tornaľa

Projektant: Ing. Arch. Zoltán Máté

Charakter stavby: Rekonštrukcia

**Stavebno-technické riešenie**

Podkladom pre spracovanie rekonštrukcie daného objektu boli prieskumné sondy v nosných konštrukciách, zameranie jestvujúceho stavu , pôvodná projektová dokumentácia, obhliadka jestvujúcej stavby a zámer investora o využívaní stavby na účely na ktoré slúžila doteraz. Existujúca stavba vykazuje viacerých statické poruchy:

Trhliny v základových pásoch početné trhliny na všetkých zvislých nosných konštrukciách.

Pokles a odklonenie nosnej steny. Navlhnutie, degradácia a oddelenie prevažnej časti vonkajšej omietky

Navlhnutie soklovej časti základových konštrukcií

Trhliny a praskliny v priečkach

Zatekanie plochej strechy

Nefunkčný odkvapový systém

Navrhnutá je výmena elektrických rozvodov a vody a kanalizácie

**Nosné konštrukcie :**

**Jestvujúce konštrukcie a návrh na riešenie**

Základové pásy pod nosnými konštrukciami sú z prostého betónu preloženým kameňom o šírku 600 mm hĺbka založenia je na kóte – 800- 900 mm od terénu. Technický stav konštrukcie je nevyhovujúci s početnými prasklinami a trhlinami. Hlavnou príčinou uvedených statických porúch bolo dlhodobé chátranie budovy a nedostatočnej odvedenie zrážkových vôd z okolia stavby a nedostatočná hĺbka základovej konštrukcie.

Návrh na riešenie zosilnenia základov vychádza z dvoch alternatív:

Prvá alternatíva je podbetónovanie a rozšírenie základových pásov po častiach. Pásy by mali byť vystužené s betonárskou výstužou Ø 12 mm.

Druhá alternatíva vychádza z injektáže základovej konštrukcie spôsob prevedenia je zrejmé z výkresovej časti projektu. Podkladný betón je navrhnutý nový vystužený so sieťovinou oká 100/100 mm Ø 6 mm.

**Jestvujúce konštrukcie:**

Zvislé nosné konštrukcie:

Pozostávajú zo stien murovaných z pálených tehál na maltu vápennocementovú. Hrúbka obvodového muriva je 400 mm a stredného nosného muriva hr.400 a 250 mm.

Technický stav muriva je nevyhovujúci s prasklinami a trhlinami. Nosné múra sú bez železobetónového venca.

V rámci rekonštrukčných prác bude odstránené z nižšej časti budovy strešná a stropná konštrukcia.

Po odstránení stropu bude vybetónovaný železobetónový veniec výšky 250 mm z betónu B 20/25 oceľ 4Ø12 strmene Ø6 po 200 mm. Veniec je treba kotviť do muriva obradnej siene.

Navrhujem všetky priečky vybúrať

**Nové konštrukcie**:

Priečky murované z pórobetónových tvárnic do lepidla hr. 150 mm.

**Nové konštrukcie**

Vodorovné nosné konštrukcie:

Pôvodný strop je železobetónový montovaný. Nový strop je navrhnutý ako nenosný v úrovni spodných pásnic priehradových väzníkov vytvorený so sadrokartónovými doskami. Nad obradnou sieňou ostáva pôvodný trop drevený trámový

**Preklady a stužujúce vence:**

Pôvodne vybudované preklady sú monolitické železobetónové nezistenej pevnosti, ktoré sú umiestnené nad otvormi v nosnom murive. Nové preklady sú montované z keramických prefabrikátov typu ATLAS vence sú železobetónové.

**Nové konštrukcie**

Na novom murive sa vybetónuje nový železobetónový veniec s osadením kotviacich prvkov na prichytenie väzníkov.

Strecha je navrhnutá pultová z drevených priehradových väzníkov. Krytina je poplastovaný plech.

**3.6.Vonkajšie a vnútorné úpravy povrchov:**

Vonkajšie omietky sú hladké, štukové, vnútorné omietky sú vápenné štukové. Vyznačené steny vo výkresovej časti sa opatria keramickým obkladom. Obklady sú lepené cez tmely v skladbe Asoplast- MZ a lepidlom Monoflex-lepidlo. Špárovanie obkladov je s hmotou ASO- Fuenbunt farebného odtieňa prispôsobeného odtieňu obkladu. Sokel je obložený s kamenným obkladom.

**3.7.Výplne otvorov**:

Okenné a dverné výplne sú plastové atypické. Všetky okná a vstupné dvere sú biele farby. Zasklenie previesť s izolačným dvojsklom. Na výrobu plastových okien je potrebné použiť sedemkomorový profil s dvoma štádiami tesnenia so stredovým a krajným tesnením. Spôsob osadenia okien je pred omietkami s tým, že kotvenie sa prevedie pomocou vrutov po obvode z exteriéru sa vtlačí gumovétesnenie s dekompresiou 0,9 priemeru 20 mm, vyplní sa povrazcoma spoje z obidvoch strán sa vyplnia polyuretánovou penou.

**3.8.Izolácia proti vode** :

Sú navrhnuté proti zemnej vlhkosti. V prípade zvýšenej zemnej vlhkosti, resp. výskytu spodnej vody je potrebné izoláciu upraviť podľa konkrétnych staveniskových podmienok.

**3.9.Konštrukcie klampiarske:**

Všetky oplechovania sú navrhnuté z pozinkovaného plechu hr.0.75 mm, spájaného bežnými klampiarskymi spojmi, prevedenými podľa STN 73 3610 Klampiarske konštrukcie.

Odvodnenie strechy je cez podokvapné žľaby polkruhového prierezu.

**Tepelné izolácie**

Tepelné izolácie sú navrhnuté do stropu na spodné pásnice priehradových väzníkov. Obvodový plášť bude izolovaný s minerálnou vlnou hr. 150 mm.

**3.10.Krytiny:**

Strešná krytina je navrhnutá z poplastovaného plechu.

**Podlahy**

Jestvujúce podlahy sú palubovka, keramické dlaždice a cementový poter.

Jestvujúce podlahy navrhujem nahradiť s novými.

Vo vyznačených miestnostiach sú navrhnuté keramické dlaždice . Kancelárie sú opatrené drevenými plávajúcimi podlahami.

Použité skladby podláh s nášľapnými vrstvami spĺňajú požiadavky kladené na technologické procesy prevádzky s tým, že sa kladie dôraz na protišmykové podlahy.

**Konštrukcie klampiarske:**

Všetky oplechovania sú navrhnuté z pozinkovaného plechu hr.0.75 mm, spájaného bežnými klampiarskymi spojmi, prevedenými podľa STN73361

Odvodnenie strechy je cez podokvapné žľaby polkruhového prierezu.

**Zámočnícke konštrukcie:**

Jednotlivé konštrukcie sú prevedené z dostupného oceľového materiálu, spájané zvarmi a skrutkami podľa potrieb konštrukcie. Opatrené sú nátermi proti korózii v tejto skladbe:

1x S2008 Farba základná reaktívna

1x S2035 Farba základná reaktívna

2x S2038 Farba alkydová číslo odtieňa podľa umiestnia výrobku.

**Vplyv stavby na životné prostredie:**

Prevádzka budovy nevplýva negatívne na životné prostredie.

Počas výstavby vznikne nasledovný stavebný odpad

**Kód názov kategória zhromažďovanie množstvo**

17 02 01 odpadové drevo O využitie

15 01 01 obaly z papiera O zberne surovín

17 0203 odpadové fólie O zberne surovín

17 09 04 stav. suť a iný stav odpad O miestna skládka

17 04 05 železné kovy O zberne surovín

Počas prevádzky vznikne nasledovný odpad

20 03 01 komunálny odpad inak nešpecifikovaný O TKO

16 10 02 vodné a kvapalné odp. O žumpa resp. ČOV

**D.BOZP a všeobecné údaje.**

Pri realizácii je potrebné, aby dodávateľ dodržal všetky bezpečnostné, technické, technologické predpisy a normy , ktoré súvisia s vykonávanou prácou.

Vzhľadom na bezpečnosť práce musí dodržať znenie Vyhlášky 124/2006 na zaistenie ochrane zdravia pri práci a bezpečnosti technických zariadení, nariadenie vlády SR č. 396/2006 Z. z. o minimálnych bezpečnostných požiadavkách na stavenisku.

Pracovníkom vykonávajúcim túto prácu, musí zabezpečiť primerané individuálne ochranné pomôcky a pravidelne školiť o bezpečnosti práce.

**Predpisy a normy**

Projektová dokumentácia bola vypracovaná v súlade s platnými technickými STN, technologickými predpismi a doporučeniami výrobcov jednotlivých častí konštrukcií a materiálov.

V Rim. Sobota 12. 2017 Vypracoval :Ing. Máté Barnabáš